# **DIRECŢIA GENERALĂ DE ASISTENŢĂ SOCIALĂ ŞI PROTECŢIA COPILULUI HARGHITA**

## O R G A N I Z E A Z Ă

## Concurs pentru ocuparea postului vacant

## pentru ocuparea posturilor vacante conform OUG nr. 115/2023 art.VII alin. (3)

**la Complexul de Servicii Cristuru Secuiesc**

**Educator** cu studii **M** – pe durată determinată **1 post**

Condiţii de participare:

* studii medii cu diplomă de bacalaureat
* disponibilitate pentru munca în echipă
* vechime minim 1 an

Durata timpului de lucru 8 ore/40 ore săptămână

Poate ocupa un post vacant sau temporar vacant persoana care îndeplineşte condiţiile prevăzute de Legea nr. 53/2003 - Codul muncii, republicată, cu modificările şi completările ulterioare, şi cerinţele specifice prevăzute la art. 542 alin. (1) şi (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare:

a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

b) cunoaşte limba română, scris şi vorbit;

c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

Concursul se va organiza în data de **12.12.2024, ora 10,00** conform calendar anexatla sediul Direcţiei Generale de Asistenţă Socială şi Protecţia Copilului din Miercurea Ciuc, P.ţa Libertăţii nr.5, cam 301.

Relaţii suplimentare se obţin la Serviciul resurse umane, telefon 0266-207761.

Dosarele se depun până la data de **06.12.2024**  la sediul direcţiei, şi vor cuprinde:

* Formularul de înscriere la concurs
* Actul de identitate, în original şi în copie
* Diplomele de studii în original şi în copie
* Documentele care atestă vechimea în muncă si în specialitatea studiilor solicitate în original și copie
* Adeverinţă medicală de la medicul de familie
* Curriculum vitae, model european,
* Cazier judiciar în original,
* Adeverință de integritate

**DIRECTOR GENERAL**

ELEKES ZOLTÁN

**BIBLIOGRAFIE**

**Pentru organizarea examenului pentru ocuparea posturilor de EDUCATOR studii M, cu contract individual de muncă pe perioadă determinată, la Complexul de Servicii Cristuru Secuiesc**

**1.** **Legea 272/2004** privind protecția și promovarea drepturilor copilului cu modificările și completările ulterioare

**2.** **H.G. nr. 797/2017** pentru aprobarea regulamentelor-cadru de organizare şi funcţionare ale serviciilor publice de asistenţă socială şi a structurii orientative de personal – Anexa 1

**3.** **Ordinul nr. 25 din februarie 2019**- pentru aprobarea standardelor minime de calitate pentru serviciile sociale de tip rezidențial destinate copiilor din sistemul de protecție specială.

* Modul I.- Admiterea în centrul rezidențial (Standard 1)
* Modul III.- Viața cotidiană (Standardele 1, 2, 3, 4 și 5)
* Modul V.- Activități specifice (Standardele 1 și 2)
* Modul VII.- Drepturi și etica (Standardele 1 și 2)
* Modul VIII.- Protecția împotriva abuzurilor și neglijării (Standardele 1 și 2)
* Modul IX.- Gestionarea și notificarea incidentelor deosebite (Standardele 1 și 2)

**DIRECTOR GENERAL,**

**ELEKES ZOLTÁN**

**Calendarul de desfășurare a concursurilor din cadrul DGASPC Harghita**

|  |  |  |  |
| --- | --- | --- | --- |
| **Nr. Crt.** | **Perioada** | **Ora** | **Activitatea planificată** |
| 1 | **29.11.2024-06.12.2024** | 08.00- 15.30 | Depunerea dosarelor de înscriere la concurs |
| 2 | 09.12.2024 | 15.30 | Comunicare rezultate selecție dosare |
| 3 | 10.12.2024 | 15.30 | Depunere contestații selecție dosare |
| 4 | 11.12.2024 | 15.30 | Rezultate soluționare centestații selecție dosare |
| 5 | **12.12.2024** | 10.00 | Prima probă a concursului – **proba scrisă** |
| 6 | 12.12.2024 | 15.30 | Afișare rezultate proba scrisă |
| 7 | 13.12.2024 | 15.30 | Depunere contestații proba scrisă |
| 8 | 16.12.2024 | 15.30 | Afișare rezultate contestații proba scrisă |
| 9 | **17.12.2024** | 13.00 | A doua probă a concursului – **proba de interviu** |
| 10 | 17.12.2024 | 15.30 | Afișare rezultate proba de interviu |
| 11 | 18.12.2024 | 15.30 | Depunere contestații proba de interviu |
| 12 | 19.12.2024 | 15.30 | Afișare rezultat contestații proba de interviu |
| 13 | 20.12.2024 | 15.30 | Afișare rezultat final |